Hierdie klas is vir vroue van enige ouderdom (ok ja, nie eintlik as jy nog te jonk is om MakeUp te dra nie.. Maar ek weet nie eers meer teen watse ouderdom die jonger dames nou begin MakeUp dra nie??.. so die mammas daar buite sal my maar daaroor moet inlig..he-he). En of jy nou baie MakeUp dra en net meer raad nodig het oor van die tegnieke of produkte. Of of jy normaalweg geen MakeUp dra of eers besit nie.. Stuur vir my jou eerlike versoek (moenie skaam wees nie) en dan kan ek altyd die kursus bietjie aanpas vir jou daarvolgens.
Omdat ons natuurlike lig nodig het vir die kursus, kan dit ook nie laat in die aand in hardloop nie. So in die Winter is die ‘laatste’ wat ons kan begin 2:30nm (wat dan 5:30nm sal klaar maak). En in die Somer kan dit bietjie aanskuif na 4nm (om dan 7nm klaar te maak) – afhangende van die sonsondergang tyd op daardie dag. Dieselfde sal natuurlik geld vir die vroegste tyd wat ons kan begin in die oggend – so eers na sonop, sodat ons genoeg natuurlike lig het.
Ek bied die klas aan by my huis in Bloubergrandt. Of as jy verkies dat ek die klas by jou huis vir jou kom doen, kan dit ook gereel word, maar dan sal daar ‘n bedraggie bykom vir my reiskoste.
Soos ek in die oorsig genoem het, is die klas fooi R700 per persoon vir die 3ure sessie. OF jy kan gebruik maak van my SISTER-LOVE deal, waar as jy nog ‘n dame kry (bv. jou vriendin, sussie, ma, dogter, etc.) om vir hulself ook ‘n klas te bespreek, dan sal jul elk net R560 betaal vir julle klas. Die 2 klasse sal nogsteed apart (een-tot-een) gedoen word, en hoef ook nie op dieselfde dag gedoen word nie. Maar die besprekings fooi vir beide sal saam vooraf betaal moet word.